|  |
| --- |
| IQOS Logo |
|  |
|  |
| Tipas | Kaitinamojo tabako produktai |
| Savininkai | Philip Morris International |
| Pardavimų pradžia | 2014 m. |
| Susiję produktai | Elektroninės cigaretės |
| Tinklalapis | - Oficialus tinklalapis |

**Iqos** (/ˈaɪkoʊs/ EYE-kohs, stilizuotai **IQOS**) – tai bendrovės „Philip Morris International" (PMI) gaminamų kaitinamojo tabako ir elektroninių cigarečių gaminių linija. Pirmą kartą šį produktų serija buvo pristatyta 2014 m. lapkritį, Japonijoje ir Italijoje pradėjus prekiauti kaitinamojo tabako įrenginiu „Iqos", vėliau gaminiu pradėta prekiauti ir kitose pasaulio šalyse.

Kartu su „Iqos" prekės ženklo elektroninėmis cigaretėmis, didelis PMI produktų segmentas skirtas gaminiams, kurie tabaką kaitina jo nedegindami.

Išleistos kelios tabako kaitinimo prietaisų versijos: „Iqos 2.2" (2014 m.), „Iqos 2.4" (2016 m.), „Iqos 3" (2018 m.), „Iqos 3 Duo" (2019 m.) ir „Iqos Iluma" (2021 m.).

Istorija
--------

### Pirmieji žingsniai

Nors alternatyvos cigaretėms buvo tiriamos kelis dešimtmečius, „Philip Morris" pirmuosius komercinius žingsnius kaitinamo tabako srityje žengė 1990 m. kai įmonė pristatė pirmąjį prietaiso, skirto kaitinti tabaką jo nedeginant, prototipą (projektas „Beta"). Bendrovė rinkai pateikė du prietaisus, skirtus cigaretei kaitinti, bet nesukelti degimo proceso: „Accord" – prietaisą, kuriuo Jungtinėse Amerikos Valstijose buvo prekiaujama 1998–2006 m. (prietaisas taip pat buvo išleistas Japonijoje pavadinimu „Oasis"), vėliau – „Heatbar" – prietaisą, kuriuo bendrovės tarptautinė dukterinė įmonė prekiavo 2006 m. pradėtą pardavinėti Australijoje ir Šveicarijoje, kol gaminys buvo išimtas iš rinkos. 

Praėjus metams po to, kai 2008 m. „Philip Morris International" atsiskyrė nuo „Altria Group", įsteigtas daugiau kaip 200 mln. dolerių vertės mokslinių tyrimų ir technologinės plėtros centras „The Cube", kuris veikia Nešatelyje, Šveicarijoje. Centras skirtas moksliniams tyrimams, susijusiems su „mažesnės rizikos" produktais ir alternatyvomis cigaretėms.

2011–2014 m. PMI vykdė įvairias strategines operacijas – įsigijo patentų, bendrovių, plėtojo partnerystę, – siekdama įsitvirtinti bedūmių gaminių rinkoje. 2011 m. PMI įsigijo bedūmę technologiją iš JAV Djuko universiteto išradėjų, tarp jų – profesoriaus Jedo Roso, pagrindinio priklausomybės nuo nikotino tyrimų eksperto, prisidėjusio prie nikotino pleistro kūrimo. 

2013 m. PMI paskelbė apie susitarimą su bendrove „Altria Group" parduoti „Altria" elektroninio garinimo technologiją (e-vapor technology) už JAV ribų. „Altria" įgijo išskirtines teises pardavinėti būsimus „Philip Morris International" sukurtus alternatyvius kaitinamojo tabako gaminius JAV. 2014 m. PMI įsigijo „Nicocigs Ltd.", tuo metu didžiausią Jungtinės Karalystės elektroninių cigarečių bendrovę, valdžiusią prekių ženklus buvo „Nicolites" ir „Vivid". 

### „Iqos" pristatymas

2014 m. sausio mėn. „Philip Morris International" paskelbė apie 500 mln. eurų investiciją į gamyklos, skirtos kaitinamo tabako gaminiams gaminti, statybą netoli Bolonijos, Italijoje. 2014 m. lapkritį buvo išleista pirmoji „Iqos" versija, kuri iš pradžių buvo parduodama Nagojoje, Japonijoje, ir Milane, Italijoje, o vėliau palaipsniui pradėta platinti kitose šalyse.

Nuo 2016 m. „Philip Morris" viešojoje komunikacijoje pradėjo intensyviai skelbti „ateitį be dūmų", o komercinę veiklą vis labiau orientuoti į gaminius, esančius alternatyva įprastoms cigaretėms. Nuo tada „Iqos" tapo pagrindiniu „Philip Morris" gaminiu, o prekės ženklas išsiplėtė ir apima įvairius įrenginius. 2016 m. PMI Jungtinėje Karalystėje pristatė „Iqos Mesh", 2018 m. spalį naujos kartos „Iqos" įrenginiai „Iqos 3" ir „Iqos 3 Multi" buvo pristatyti Tokijuje, Japonijoje, o vėliau ir kitose pasaulio rinkose.

2020 m. sausį PMI ir Pietų Korėjos bendrovė „KT&G" paskelbė apie partnerystę dėl tarptautinio „Lil", hibridinės e. cigaretės ir kaitinamo tabako gaminio, kaip „Iqos" portfelio dalies, platinimo. 2020 m. vasarį PMI pervadino „Mesh" į „Veev" ir pristatė jį Naujojoje Zelandijoje, o vėliau palaipsniui pradėjo platinti gaminį kitose šalyse. 2021 m. rugpjūtį Japonijoje buvo pristatyta nauja sistema „Iluma", kuriai naudojama indukcinio kaitinimo technologija.

2017 m. bedūmių produktų segmentas sudarė 3,6 mlrd. JAV dolerių bendrovės PMI pardavimų (13 proc. visų pardavimų), palyginti su 64 mln. dolerių 2015 metais. 2018 m. pradžioje „Iqos" prekės ženklo gaminiai sudarė 15 proc. tabako pramonės rinkos Japonijoje. 2020 m. „Iqos" atiteko 5 proc. pasaulinės tabako rinkos, nors buvo prieinamas tik 52 šalyse, o po metų šis skaičius šoktelėjo iki beveik 70.  Bendrovės duomenimis, pirmąjį 2021 m. ketvirtį bedūmių gaminių pardavimai sudarė beveik 30 % PMI pajamų. PMI 2021 m. taip pat paskelbė bedūmiams gaminiams remti išleidžianti 99% savo mokslinių tyrimų ir plėtros biudžeto.

### JAV maisto ir vaistų administracijos leidimas

2016 m. gruodžio 6 d. bendrovė JAV Maisto ir vaistų administracijai pateikė kelių milijonų puslapių paraišką dėl kaitinamojo tabako gaminio „Iqos" leidimo naudoti kaip modifikuotos rizikos tabako gaminį. 2016 m. kovą administracija peržiūrėjo „Philip Morris International" paraišką, o 2018 m. sausį pritarė teiginiui, kad „Iqos" „žymiai sumažina […] kenksmingų ar potencialiai kenksmingų cheminių medžiagų poveikį". Vis dėlto, atmesti bet kokie teiginiai, kad produktas galėtų būti platinamas kaip saugesnis negu įprastos cigaretės. 2019 m. balandžio 30 d. FDA patenkino PMI išankstinę tabako gaminių rinkos paraišką ir leido pradėti prekiauti „Iqos" JAV, o 2019 m. spalio mėn. prekės ženklas buvo oficialiai pristatytas šioje rinkoje. 

2020 m. liepos 7 d. FDA suteikė „Philip Morris" leidimą rinkodaroje naudoti teiginius apie „sumažintą kenksmingą poveikį", pripažindama, kad „Iqos" tabako kaitinimo sistema atitinka reikalavimus, keliamus modifikuotos rizikos tabako gaminiams. Tai buvo antrasis iki šiol suteiktas toks leidimas po bendrovės „Swedish Match" gaminio „General Snus".

Dizainas
--------

### Technologija

Pagrindinį kaitinimo nedeginant prietaisą sudaro įkroviklis ir į rašiklį panašus laikiklis. Vienkartinė lazdelė (priklausomai nuo rinkos vadinama „HeatStick" arba „Heets") su apdorotu tabaku, išmirkytu glicerine, įdedama į laikiklį, kuris įkaitina tabaką iki 350 °C temperatūros. Naudotojas paspaudžia mygtuką, kad įjungtų šildytuvą, ir tada įkvepia tabako lazdelę. Naujesnis „Iluma" variantas, kuriame tabako lazdelės kaitinamos indukciniu būdu (prekės ženklas „Terea").

2009–2017 m. „Philip Morris International" pateikė daugiau nei 1900 patentų, susijusių su „Iqos". „Fortune" teigimu, bendrovė padėjo „elektroniniams rūkymo prietaisams" 2020 m. tapti antra sparčiausiai augančia naujų technologijų kategorija.

### Gamyba

„Iqos" lazdelės gaminamos keliose šalyse, daugiausia Europoje. Gamykla yra Nešatelyje, Šveicarijoje, netoli PMI mokslinių tyrimų ir plėtros centro. Pagrindinė „Iqos" tabako lazdelių gamykla yra Krespelano mieste, Italijoje. Į šios gamyklos kūrimą „Philip Morris" investavo 1 mlrd. eurų. 2014 m. paskelbta pirmoji 500 mln. eurų investicija, o 2017 m. – antroji. 2017 m. PMI investavo 300 mln. eurų į cigarečių fabriko pertvarkymą į „Iqos" tabako lazdelių gamyklą Aspropyrgos mieste, Graikijoje.

Tokia pati 490 mln. eurų finansinė investicija skirta ir Otopenyje, Rumunijoje, veikiančiai gamyklai, pertvarkant cigarečių fabriką į bedūmių gaminių gamyklą. 2017 m. paskelbta apie dar vieną 320 mln. eurų vertės „Heets" gamybos gamyklą Dresdene, Vokietijoje, tačiau vėliau investicijos buvo sustabdytos. 2017 m. „Philip Morris" Azijoje taip pat turi gamyklą Jangsane, Pietų Korėjoje, pastatytą 2017–2019 m. už 420 mln. dolerių.

Bendrovė „Philip Morris" teigia, kad palyginti su cigaretėmis, „Iqos" sumažina atliekų kiekį ir anglies dioksido išmetimą ir pristato šį gaminį kaip vieną iš savo tvarumo iniciatyvų. Bendrovė taip pat prisistato kaip žiedinės ekonomikos dalyvė, teigdama, kad „Iqos" prietaisai gali būti perdirbami grąžinant juos į gamybos centrus.

### Rinkodara

Iqos 2.2 buvo pirmasis komerciniais tikslais pristatytas šio prekės ženklo gaminys. 2021 m. „Iqos" prietaisų buvo galima įsigyti maždaug 70 šalių. Jungtinės Amerikos Valstijos, Kanada, Baltarusija, Moldova, Gruzija, Izraelis, Švedija, Pietų Korėja ir Portugalija pasirinko specialų kaitinamo tabako ir „Iqos" pardavimo priežiūros metodą. JAV Maisto ir vaistų administracija suteikė „Philip Morris" leidimą rinkodarai naudoti teiginį „sumažintas poveikis", teigdama, kad visiškai pakeitus įprastas cigaretes į „Iqos" sumažėja kenksmingų cheminių medžiagų poveikis.

Šaltiniai
---------

1. ↑  „Philip Morris sees six million U.S. smokers switching to iQOS device if cleared". Reuters. 2018-01-24. Atidaryta 2022-11-04.
2. 1 2 3  Olivier, Wurlod (2017-07-15). „Une enquête de Reuters fait tousser Philip Morris". *Tribune de Genève* (in French). ISSN 1010–2248. Atidaryta 2022-11-04.
3. 1 2 3  „IBM received the most patents in 2020. Here’s the rest of the top 20". *Fortune*. Atidaryta 2021-12-04.
4. 1 2  Elias, Jesse; Dutra, Lauren M.; Helen, Gideon St; Ling, Pamela M. (2018-11-01). „Revolution or redux? Assessing IQOS through a precursor product". Tobacco Control. 27 (Suppl 1): s102–s110. doi:10.1136/tobaccocontrol-2018-054327. ISSN 0964-4563. PMC 6238084. PMID 30305324.
5. 1 2  „Heated Tobacco Products – TobaccoTactics". *tobaccotactics.org*. Atidaryta 2021-12-03.
6. ↑  „La piste d’une „cigarette propre"". *Le Temps* (in French). 2014-02-13. ISSN 1423-3967. Nuoroda tikrinta 2021-12-03.
7. ↑  Korn, David Kesmodel And Melissa (2011-05-27). „Philip Morris Looks to Nicotine Aerosol". *Wall Street Journal*. ISSN 0099-9660. Atidaryta 2021-12-03.
8. ↑  Vinluan, Frank (2011-05-27). „Philip Morris buys smokeless nicotine technology". *MedCity News*. Atidaryta 2021-12-03.
9. ↑  Esterl, Mike (2013-12-20). „Altria, Philip Morris to License, Distribute E-Cigarettes, Other Smokeless Products". *Wall Street Journal*. ISSN 0099-9660. Atidaryta 2021-12-03.
10. ↑  „PMI rebranding Altria MarkTen as Solaris for European launch". *ECigIntelligence*. 2015-02-19. Atidaryta 2021-12-03.
11. ↑  Erheriene, Ese (2014-06-26). „Philip Morris Strikes U.K. E-Cigarette Deal". *Wall Street Journal*. ISSN 0099-9660. Atidaryta 2021-12-03.
12. ↑  „Da Philip Morris 500 milioni di euro per filiera italiana tabacco". *Gazzetta del Sud* (in Italian). Atidaryta 2021-12-04.
13. ↑  „Philip Morris to launch Marlboro HeatSticks system in Milan". *Reuters*. 2014-11-19. Atidaryta 2021-12-04.
14. ↑  Lester, Toby (2020-07-14). „How Philip Morris Is Planning for a Smoke-Free Future". *Harvard Business Review*. ISSN 0017-8012. Atidaryta 2021-12-04.
15. ↑  „Philip Morris International unveils next generation of IQOS products". *The Moodie Davitt Report*. 2018-10-22. Atidaryta 2021-12-04.
16. ↑  „KT&G expands global foothold with 4,700 e-cigarette IP rights". *The Korea Economic Daily Global Edition*. Atidaryta 2021-12-04.
17. ↑  Caruana, Diane (2021-03-23). „PMI to Launch IQOS VEEV in Several Markets Throughout The Year". *Vaping Post*. Atidaryta 2021-12-04.
18. ↑  „Philip Morris International Launches New IQOS Iluma in Japan". *Tobacco Business Magazine*. 2021-08-17. Atidaryta 2021-12-04.
19. ↑  „Philip Morris International talks smoke-free future". *Vietnam Investment Review*. 2018-06-26. Atidaryta 2021-12-04.
20. ↑  Duprey, Rich (2020-02-10). „Philip Morris' IQOS Still Hot Despite a Cigarette Sales Drop". *The Motley Fool*. Atidaryta 2021-12-04.
21. ↑  „PMI’s IQOS Iluma Prime smoke-free device goes live with Japan Duty Free | Travel Retail Business". *TR Business*. 2021-09-06. Atidaryta 2021-12-04.
22. ↑  „Smoke-free now 28% of PMI revenue, boosted by European take-up of Iqos". *TobaccoIntelligence*. 2021-04-20. Atidaryta 2021-12-04.
23. ↑  Singer, Stephen. „Philip Morris International is bringing its vision for a 'smoke-free' tobacco future to Connecticut, but why is the company moving here?". *The Hartford Courant*. Atidaryta 2021-12-04.
24. ↑  Hendlin, Yogi Hale; Elias, Jesse; Ling, Pamela M. (2017-08-15). „The Pharmaceuticalization of the Tobacco Industry". *Annals of Internal Medicine*. **167** (4): 278–280. doi:10.7326/M17-0759. ISSN 0003-4819. PMC 5568794. PMID 28715843.
25. ↑  Caplinger, Dan (2017-05-26). „The FDA Moves Forward With Philip Morris iQOS Review". *The Motley Fool*. Atidaryta 2021-12-04.
26. ↑  Kirkham, Chris (2019-04-30). „FDA permits sale of Philip Morris IQOS tobacco-heating alternative to cigarettes". *Reuters*. Atidaryta 2021-12-04.
27. ↑  LaVito, Angelica (2019-10-04). „Altria launches Iqos tobacco device in US, and the timing couldn’t be better". *CNBC*. Atidaryta 2021-12-04.
28. ↑  Office of the Commissioner (2020-07-07). „FDA Authorizes Marketing of IQOS Tobacco Heating System with 'Reduced Exposure' Information". Food and Drug Administration. Atidaryta 2021-12-04.
29. ↑  Jen Christensen (22 October 2019). „Smokeless tobacco company can advertise snus as less risky than cigarettes, FDA says". *CNN*. Atidaryta 2021-12-04.
30. ↑  „Philip Morris unveils smoke-free cigarette in Korea". *The Korea Times*. 2017-05-17. Atidaryta 2022-11-04.
31. ↑  St. Helen, Gideon; Iii, Peyton Jacob; Nardone, Natalie; Benowitz, Neal L. (2018-11-01). „IQOS: examination of Philip Morris International’s claim of reduced exposure". *Tobacco Control*. **27** (Suppl 1): s30–s36. doi:10.1136/tobaccocontrol-2018-054321. ISSN 0964-4563. PMC 6252487. PMID 30158205.
32. ↑  „'Heets' facility in Germany". *Tobacco Reporter*. 2017-06-19. Atidaryta 2022-11-04.
33. ↑  Ruprecht, A. A.; De Marco, C.; Saffari, A.; Pozzi, P.; Mazza, R.; Veronese, C.; Angellotti, G.; Munarini, E.; Ogliari, A. C.; Westerdahl, D.; Hasheminassab, S. (2017-06-03). „Environmental pollution and emission factors of electronic cigarettes, heat-not-burn tobacco products, and cigarettes". *Aerosol Science and Technology*. **51** (6): 674–684. doi:10.1080/02786826.2017.1300231. ISSN 0278-6826. S2CID 99390628.
34. ↑  „ITC Recommendation Against PMI Should Have Limited Impact Archyvuota kopija 2022-10-01 iš Wayback Machine projekto.". LaVerne Investing. 2021-05-18. Atidaryta 2021-12-04.
35. ↑  „Virtual Expo Exhibitor of the Day: Phillip Morris International „revolutionises" heated tobacco sector with IQOS ILUMA". *The Moodie Davitt Report*. 2021-11-07. Atidaryta 2022-11-04.
36. ↑  Stein, Findlay (20 March 2019). „An insider’s view of Reduced Risk Products". Scottish Local Retailer Magazine. Atidaryta 2021-12-04.
37. ↑  Vesentini, Ilaria (2017-06-27). „Philip Morris raddoppia l’investimento su Bologna". *Il Sole 24 Ore* (in Italian). Nuoroda tikrinta 2021-12-04.
38. ↑  „Huge Philip Morris investment in Romania: EUR 490 M to convert the Otopeni factory into smoke-free product unit". *The Romania Journal*. Atidaryta 2021-12-04.
39. ↑  „Platform 1 THS technology evolution" (PDF). *pmiscience.com*. Atidaryta 2021-12-04
40. 1 2  Schott, Paul (2021-11-14). „Will Philip Morris fulfill pledge to be 'majority smoke-free' in Connecticut? Archyvuota kopija 2022-10-01 iš Wayback Machine projekto.". *CT Insider*. Atidaryta 2021-12-04.
41. ↑  „Heated Tobacco Products – Global regulation" (PDF). *tobaccofreekids.org*. Atidaryta 2022-11-04